CELEX: 52004PC0388
Language: mt
Date: 2004-05-19
Title: Proposta għal Regolament tal-Kunsill biex temenda r-Regolazzjoni tal-Kunsill (KE) Nru 1599/99 li timponi dazju tas-sisa protettiv definittiv fuq importazzjoni ta' wajer ta' l-azzar li ma jissaddadx ta' dijametru ta' millimetru jew aktar li joriġina mill-Indja

Avis juridique important

|

52004PC0388

Proposta għal Regolament tal-Kunsill biex temenda r-Regolazzjoni tal-Kunsill (KE) Nru 1599/99 li timponi dazju tas-sisa protettiv definittiv fuq importazzjoni ta' wajer ta' l-azzar li ma jissaddadx ta' dijametru ta' millimetru jew aktar li joriġina mill-Indja  /* KUMM/2004/0388 finali */  

Proposta għal REGOLAMENT TAL-KUNSILL biex temenda r-Regolazzjoni tal-Kunsill (KE) Nru 1599/99 li timponi dazju tas-sisa protettiv definittiv fuq importazzjoni ta' wajer ta' l-azzar li ma jissaddadx ta' dijametru ta' millimetru jew aktar li joriġina mill-Indja(preżentata mill-Kummissjoni)MEMORANDUM TA' SPJEGAZZJONINhar l-10 ta' Lulju 2003, il-Kummissjoni inizjat reviżjoni aċċellerata tad-dazju tas-sisa protettiv impost fuq il-wajer ta' l-azzar li ma jissaddadx ta' dijametru ta' millimetru jew aktar li joriġina mill-Indja.Fl-investigazzjoni ġie żvelat li dazju tas-sisa protettiv definittiv għandu jiġi impost fuq l-importazzjoni tal-prodott konċernat li jkun prodott u esportat mill-applikant li jkun talab li ssir ir-reviżjoni msemmija hawn fuq.Għaldaqstant, qiegħed jiġi propost li l-Kunsill jadotta l-proposta mehmuża għal Regolazzjoni li għandha tiġi ppubblikata fil-Ġurnal Uffiċċjali ta' l-Unjoni Ewropea.Proposta għal REGOLAMENT TAL-KUNSILL biex temenda r-Regolazzjoni tal-Kunsill (KE) Nru 1599/99 li timponi dazju tas-sisa protettiv definittiv fuq importazzjoni ta' wajer ta' l-azzar li ma jissaddadx ta' dijametru ta' millimetru jew aktar li joriġina mill-IndjaIL-KUNSILL TA' L-UNJONI EWROPEA,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolazzjoni tal-Kunsill (KE) Nru 2026/97 tas-6 ta' Ottubru 1997 dwar il-protezzjoni kontra l-importazzjoni sussidjata minn pajjiżi li m'humiex aderenti mal-Komunità Ewropea [1] ('ir-Regolazzjoni bażika'), u b'konsiderazzjoni partikolari għall-Artikolu 20 ta' din ir-Regolazzjoni,[1]  ĠU L 288, 21.10.1997, p. 1, Regolazzjoni kif l-aħħar emendata mir-Regolazzjoni (KE) Nru 461/2004 (ĠU L77, 13.3.2004, p.12).Wara li kkunsidrat il-proposta mressqa mill-Kummissjoni wara konsultazzjoni mal-Kumitat Konsultattiv,Billi:A. IL-PROĊEDURA TA' QABEL(1) Il-Kunsill, permezz tar-Regolazzjoni (KE) Nru 1599/1999 [2], impona dazju tas-sisa protettiv definittiv fuq l-importazzjoni ta' wajer ta' l-azzar li ma jissaddadx ta' dijametru ta' millimetre jew aktar ('il-prodott konċernat') li jaqa' taħt il-kodiċi CN ex 7223 00 19 u oriġinat mill-Indja. Il-miżuri imposti kienu f'forma ta' dazju ad valorem ta' bejn iż-0% u l-35.4% għal esportaturi partikolari, u ta' rata ta' 48.8% għal esportaturi non-koperattivi.[2]  ĠU L 189, 22.7.1999, p. 1, Regolazzjoni kif emendata mir-Regolazzjoni (KE) Nru 164/2002 (ĠU L 30, 31.1.2002, p. 9).B. IL-PROĊEDURA KURRENTI1. Tabla għal reviżjoni(2) Wara li daħħlet l-impożizzjoni tal-miżuri definittivi, il-Kummissjoni rċeviet talba mingħand wieħed produttur Indjan, VSL Wires Limited ('l-applikant') biex tibda reviżjoni aċċellerata tar-Regolazzjoni (KE) Nru 1599/1999, skond l-Artikolu 20 tar-Regolazzjoni bażika,. L-applikant sostna li din l-impożizzjoni ma kienet tapplika għal ebda esportaturi oħra tal-prodott konċernat fl-Indja. Barra dan, sostna wkoll li ma kienx esporta l-prodott konċernat matul il-perjodu oriġinali ta' l-investigazzjoni (i.e. mill-1 ta' April sal-31 ta' Marzu 1998), imma kien esporta l-prodott konċernat lill-Komunità wara dak il-perjodu. A bażi ta' dan, l-applikant ried li tiġi stabbilita rata ta' dazju partikolari għalih.2. Il-bidu ta' reviżjoni aċċellerata(3) Il-kummissjoni eżaminat ix-xiehda mressqa mill-applikant u dehrilha li din kienet biżżejjed biex tiġġustifika l-bidu ta' reviżjoni skond il-provvedimenti ta' l-Artikolu 20 tar-Regolazzjoni bażika. Wara konsultazzjoni mal-Kumitat Konsultattiv u wara li l-industrija tal-Komunità konċernata kienet ingħatat l-opportunità biex tikkummenta, il-Kummissjoni bidet, b'notfika fil-Ġurnal Uffiċċjali [3], reviżjoni aċċellerata tar-Regolazzjoni (KE) Nru 1599/1999 fir-rigward tal-kumpanija konċernata u b'hekk tat bidu għall-investigazzjoni tagħha.[3]  ĠU C 161, 10.7.2003, p. 2.3. Il-prodott konċernat(4) Il-prodott li dwaru titratta r-reviżjoni kurrenti huwa l-istess prodott li dwaru titratta r-Regolazzjoni (KE) Nru 1599/1999, jiġifieri l-wajer ta' l-azzar li ma jissaddadtx ta' dijametru ta' millimetre jew aktar, u li l-piż tiegħu fih 2.5 % jew iktar nikil, eskluż il-wajer li l-piż tiegħu waħdu fih 28% jew iktar imma mhux iktar minn 31% nikil u 20% jew iktar imma mhux iktar minn 22% kromju.4. Il-perjodu ta' l-investigazzjoni(5) L-investigazzjoni ta' l-issussidjar damet mill-1 ta' April 2002 sal-31 ta' Marzu 2003 ('il-perjodu investigattiv tar-reviżjoni').5. Il-partijiet konċernati(6) Il-Kummissjoni avżat uffiċċjalment lill-applikant u lill-Gvern Indjan ('GI') dwar il-bidu tal-proċedura. Barra dan, tat l-opportunità lill-partijiet l-oħra li kienu konċernati direttament biex jesprimu l-fehmiet tagħhom bil-miktub u biex jitolbu smigħ għall-kas tagħhom. Madakollu, l-Kummissjoni ma rċeviet fehmiet u talbiet għas-smigħ ta' ebda kas mingħand ħadd.(7) Il-Kummissjoni bagħtet kwestjonarju lill-applikant u rċeviet lura tweġiba sħiħa qabel id-data miftiehma. Il-Kummissjoni fittxet u vverifikat l-informazzjoni kollha li dehrilha li kienet meħtieġa għall-għanijiet ta' l-investigazzjoni kif ukoll organizzat żjara ta' verifikazzjoni fil-post fejn joqgħod l-applikant.C. L-ISKOP TAR-REVIŻJONI(8) Billi l-applikant ma kienx talab għal reviżjoni tas-sejbiet dwar korrimenti, ir-reviżjoni ġiet limitata għal kwistjonijiet li jirrigwardaw l-issussidjar.(9) Il-Kummissjoni eżaminat l-istess skemi ta' sussidju li kienu ġew analizzati fl-investigazzjoni oriġinali. Eżaminat ukoll jekk l-applikant kienx għamel użu minn xi skemi ta' sussidju li allegatament kienu servew għal xi benefiċċji fl-ilment oriġinali imma li ma nstabx li kienu użati matul l-investigazzjoni oriġinali.Fl-aħħarnett, ġie eżaminat jekk l-applikant kienx għamel użu minn xi skemi ta' sussidju li ġew stabbiliti wara tmiem il-perjodu ta' l-investigazzjoni oriġinali, jew jekk kienx irċieva sussidji ad hoc wara din id-data.D. IR-RIŻULTATI TA' L-INVESTIGAZZJONI1. Il-kwalifikazzjoni ġdida ta' l-esportatur(10) L-applikant kien kapaċi jipprova li ma kienx relatat, direttament jew indirettament, ma ebda produttur-esportatur Indjan soġġett għall-miżuri konrobilanċjanti fis-seħħ fir-rigward tal-prodott konċernat.(11) L-investigazzjoni kkonfermat li l-applikant ma kienx esporta l-prodott konċernat matul il-perjodu ta' l-investigazzjoni oriġinali, i.e. mill-1 ta' April 1997 u l-31 ta' Marzu 1998.(12) Ġie stabbilit li l-applikant kien laħaq għamel biss biċċa negozju waħda mal-Komunità li saret attwalment f'Awissu 2001, i.e. wara li kien għadda l-perjodu ta' l-investigazzjoni oriġinali imma ferm qabel il-perjodu ta' l-investigazzjoni tar-reviżjoni.(13) Bi tweġiba għall-kwestjonarju, l-applikant identifika kuntratt wieħed biss li kien ġie ffirmat matul il-perjodu ta' l-investigazzjoni tar-reviżjoni, imma l-verifikazzjoni fuq il-post ikkonfermat li n-negozju qatt ma kien immaterjalizza. Konsegwentement, ma kien hemm l-ebda obbligazzjoni kuntrattwali irrevokabbli li assuma l-applikant biex jesporta lill-Komunità.(14) Madankollu, ġie nnutat li l-kumpanija kellha ammont sinifikanti ta'negozju esportat lejn pajjiżi oħra matul il-perjodu ta' l-investigazzjoni tar-reviżjoni li bih kienet tqieset il-kalkolazzjoni tal-benefiċċju akkumulat mill-issussidjar fil-każ ta' negozju esportat, għaliex benefiċċji ta' din ix-xorta jakkumulaw irrispettivament xi tkun id-destinazzjoni ta' dan in-negozju.F'dan ir-rispett, il-Kommissjoni ddeċidiet li tivverifika l-informazzjoni kollha li hija dehrilha li kienet meħtieġa għall-għan ta' l-investigazzjoni tar-reviżjoni aċċellerata biex tkun tista' tikkalkula kull amont ta' sussidju kontrobilanċjanti billi talloka t-tali ammont bħala żieda mal-livell ta' qligħ totali relevanti ta' l-applikant matul il-perjodu ta' l-investigazzjoni tar-reviżjoni.2. L-issussidjar(15) A bażi ta' l-informazzjoni li tidher fit-tweġiba ta' l-applikant għall-kwestjonarju tal-Kummissjoni, dawn l-iskema li ġejjin ġew investigati:- L-Iskema tal-Ktieb tad-Dritt għad-Dazju,- L-Iskema ta' Eżenzjoni mit-Taxxa fuq id-Dħul,- L-Iskema tal-Promozzjoni għall-Esport ta' Beni Kapitali,- Żoni ta' l-Ipproċessar ta' l-Esport/Għaqdiet Orjentati għall-Esport.3. L-Iskema tal-Ktieb tad-Dritt għad-Dazju ('SKDD')Ġenerali(16) Ġie stabbilit li l-applikant kien irċieva l-benefiċċji taħt din l-iskema matul il-perjodu ta' l-investigazzjoni tar-reviżjoni. Kien għamel użu mill-SKDD fuq bażi ta' post-esportazzjoni. Id-deskrizzjoni dettaljata ta' kif taħdem l-iskema tidher fil-paragrafu 4.3 tal-politika dwar l-Esportazzjoni u l-Importazzjoni (Notifika Nru 1/2002-07 tal-31 ta' Marzu 2002 tal-Ministeru tal-Kummerċ u l-Industrija tal- Gvern Indjan).Taħt din l-iskema, kull esportatur eliġibbli jista' japplika għall-krediti li huma kkalkulati bħala perċentaġġ tal-valur ta' prodotti lesti esportati. Ir-rati ta' l-SKDD ġew stabbiliti mill-awtoritajiet Indjani għal ħafna mill-prodotti, inkluż il-prodott konċernat, fuq il-bażi tan-Normi Standard għad-Dħul l-Ħruġ (NSDĦ). Il-liċenzja li turi l-ammont ta' kreditu li wieħed ikun qala' tinħareġ awtomatikament.L-SKDD fuq bażi ta' post-esportazzjoni tkun ħarbet għall-użu ta' dan it-tip ta' kreditu għal kull xorta ta' importazzjoni sussegwenti (e.ġ. materja prima jew beni kapitali) ħlief għal oġġetti li l-importazzjoni tagħhom hija projbita. Dawn it-tali oġġetti jistgħu jinbiegħu fis-suq domestiku (soġġetti għat-taxxa tal-bejgħ) jew jitħabbmu mod ieħor.Il-kreditu mill-SKDD huwa trasferibbli mingħajr restrizzjonijiet. Il-liċenzja ghall-NSDĦ hija valida għal 12-il xahar mid-data ta' meta tkyn ingħatat il-liċenzja.(17) Il-karatteristiċi tal-SKDD ma nbidlux sa minn meta saret l-investigazzjoni oriġinali. L-iskeda hija forma ta' sussidju li jista', bil-liġi, jingħata jekk kemm-il darba l-esportazzjoni tkun waħda effiċjenti, u għalhekk kien determinat waqt l-investigazzjoni oriġinali bħala waħda speċifika u konrobilanċabbli taħt l-Artikolu 3(4)(a) tar-Regolazzjoni bażika.Il-kalkolazzjoni ta' l-ammont tas-sussidju(18) Ġie stabbilit li l-applikant ittrasferixxa l-kreditu kollu li kellu mill-SKDD għall-kumpanija tiegħu l-Viraj Alloys Ltd. L-istess ġara fil-każ ta' tliet kumpaniji oħra Indjani ta' l-applikant, i.e. il-Viraj Forgings Ltd, il-Viraj Impoexpo Ltd u l-Viraj Profiles Ltd. L-investigazzjoni kkonfermat li l-Viraj Alloys Ltd hija l-kumpanija li kienet tipprovdi l-materja prima lill-kumpaniji l-oħra kollha msemmija hawn fuq u kienet tagħmel użu mill-kreditu trasferit tagħhom mill-SKDD biex timporta eżentata mill-ħlas tad-dwana.Barra dan, ġie stabbilit li l-esportazzjoni tal-prodott konċernat kienet issir b'riħet xi kumpaniji relatati. Meta wieħed iqis li s-sidien ta' l-applikant jikkontrollaw dawn il-kumpaniji relatati kollha billi huma lkoll azzjonisti f'sistema estensiva ta' ishma, u li l-kumpaniji relatati huma involuti f'ċerti aspetti tal-manifattura u d-distribuzzjoni tal-prodott konċernat, inqatgħet li jkun bix-xieraq li dawn il-kumpaniji jitqiesu bħala reċipjent wieħed tal-benefiċċju.Għaldaqstant, l-ammont ta' sussidju mill-iskema SKDD kien ibbażat fuq l-ammont tal-kreditu totali mill-liċenzji mogħtija kemm lill-applikant kif ukoll lill-kumpaniji relatati tiegħu. Imħabba li s-sussidju ma ngħatax b'referenza għall-kwantitajiet esportati, l-ammont tas-sussidju ġie allokat skond il-provvedimenti ta' l-Artikolu 7(2) tar-Regolazzjoni bażika fuq il-firxa totali tal-qligħ mill-esportazzjoni li kien għamel l-applikant u l-kumpaniji relatati tiegħu.Fl-aħħarnett, il-VSL Wires Limited ibbenefikat minn din l-iskema matul il-perjodu ta' l-investigazzjoni tar-reviżjoni u ħadet sussidju ta' 12.7%.4. L-Iskema ta' Eżenzjoni mit-Taxxa fuq id-Dħul ('SETD')Ġenerali(19) Ġie stabbilit li l-applikant irċieva benefiċċji taħt din l-iskema u b'mod partikolari taħt is-Sezzjoni 80HHC ta' l-Att Indjan dwar id-Dħul.l-Att Indjan dwar it-Taxxa mid-Dħul ta' l-1961 jipprovdi l-bażi għall-eżenzjonijiet mill-kollezzjoni tat-taxxi li l-azjendi huma ntitolati li jitolbu. Fost l-eżenzjonijiet li jistgħu jintalbu hemm dawk koperti mis-Sezzjonijet 10A (applikabbli għall-kumpaniji li jkunu fiż-Zoni ta' Kummerċ Ħieles), 10B (applikabbli għall-kumpaniji li jkunu fost l-Għaqdiet Orjentati għall-Esport) u 80HHC (applikabbli għall-kumpaniji li jikkonċentraw partikolarment fuq l-esportazzjoni) ta' l-Att. Biex tkun tista' tibbenefika mill-SETD, l-azjenda għandha tagħmel it-talba tagħha meta tissottometti d-dikjarazzjoni tad-dħul għall-iskop tat-taxxa lill-Awtoritajiet tat-Taxxa. Is-sena ta' stima hija bejn l-1 ta' April u l-31 ta' Marzu u d-dikjarazzjoni tad-dħul trid tintbagħat sat-30 ta' Novembru tas-sena ta' wara. F'dan il-każ, il-perjodu ta' l-investigazzjoni tar-reviżjoni jikkoinċiedi mas-sena finanzjarja u ta' stima l-1 ta' April 2002 sal-31 ta' Marzu.(20) Il-karatteristiċi tal-SEDT ma nbidlux minn mindu saret l-investigazzjoni oriġinali. Ġie determinat waqt l-investigazzjoni oriġinali li l-SEDT hija sussidju kontrobilanċabbli, għaliex il-Gvern Indjan (GI) jikkonċedi kontribuzzjoni finanzjarja lill-kumpanija billi jċedi introjtu governattiv fil-forma ta' taxxi diretti fuq profitti minn exportazzjoni li kien ikollhom jitħallsu li kieku l-eżenzjonijiet mit-taxxi ma jintablux. Madankollu, instab li l-SEDT taħt Sezzjoni 80HHC se tibda titneħħa gradwalment mill-bidu tas-sena finanzjarja 2000-2001 sas-sena finanzjarja 2004-2005 meta l-ebda profitt mill-esportazzjoni mhu se jibqa' eżentat mit-taxxa tad-dħul. Matul il-perjodu ta' l-investigazzjoni tar-reviżjoni 50% biss tal-profitti miksuba mill-esportazzjoni kienu eżentati mit-taxxa tad-dħul.(21) Il-mod kif is-sussidju li jista', bil-liġi, jingħata jekk kemm-il darba l-esportazzjoni tkun waħda effiċjenti jrid jiftiehem fl-ambitu tat-tifsira ta' l-Artikolu +3(4)(a) tar-regolazzjoni bażika, imħabba li dan jeżenta l-profitti minn fuq negozju esportat biss, u huwa għalhekk meqjus bħala speċifiku.Il-kalkolazzjoni ta' l-ammont tas-sussidju(22) Il-benefiċċju għall-applikant ġie kkalkulat fuq il-bażi tad-differenza bejn l-ammont ta' taxxi li normalment għandhom jitħallsu ma' u mingħajr il-benefiċċju ta' l-eżenzjoni matul il-perjodu ta' l-investigazzjoni tar-reviżjoni. Ir-rata tat-taxxa mid-dħul, inklużi t-taxxa tal-kumpaniji u l-ħlas li jintalab aktar minn dak normali (surcharge), applikabbli għal matul dan il-perjodu kien ta' 36.75%. Sabiex jiġi stabbilit il-benefiċċju sħiħ ta' l-applikant u b'konsiderazzjoni tal-fatt li tliet kumpaniji relatati ma' l-applikant kienu wkoll esportaw il-prodott konċernat matul il-perjodu ta' l-investigazzjoni tar-reviżjoni (ara paragrafu 18 ta' dan id-dokument li jesponi l-fatti), l-ammont ta' sussidju ġie stabbilit billi tqiesu l-eżenzjonijiet mit-taxxa tad-dħul taħt is-Sezzjoni 80HHC ta' l-applikant, il-Viraj Forgings Ltd, il-Viraj Impoexpo Ltd u l-Viraj Profiles Ltd. Imħabba li s-susssidju ma kienx ingħata b'referenza għall-kwantitajiet esportati, l-ammont tas-sussidju ġie allokat fuq il-medda totali tad-dħul mill-esportazzjoni ta' l-applikant u l-kumpaniji relatati miegħu skond il-provvedimenti ta' l-Artikolu 7(2) tar-Regolazzjoni bażika. Fuq dan il-bażi, ġie stabbilit li l-VSL Wires Limited ħadu taħt din l-iskema sussidji li jammontaw għal 1.4%.5. L-Iskema tal-Promozzjoni għall-Esport ta' Beni Kapitali ('SPEBK')(23) Ġie stabbilit li l-applikant ma kienx għamel użu minn SPEBK.6. Żoni ta' l-Ipproċessar ta' l-Esport ('ŻIE')/Għaqdiet Orjentati għall-Esport (GħOE)(24) Ġie stabbilit li l-applikant ma kienx qiegħed f'ZIE u anqas ma kien waħda mill-GħOE u, għaldaqstant, m'għamel l-ebda użu minn dawn l-iskemi7. Skemi oħra(25) Ġie stabbilit lil l-applikant la kien għamel użu minn skemi ta' sussidju ġodda li ġew stabbiliti wara tmiem l-investigazzjoni oriġinali, u l-anqas ma kien irċieva xi sussidji ad hoc wara din id-data.8. Ammont ta' sussidji konrobilanċjanti(26) Meta wieħed jikkunsidra s-sejbiet definittivi dwar l-iskemi varji li dehru hawn fuq, l-ammont ta' sussidji kontrobilanċjanti għall-applikant huwa kif ġej:&gt;TABELPOSITION&gt;E. EMENDA TAL-MIŻURI LI QEGĦDIN JIĠU RIVEDUTI(27) A bażi tas-sejbiet li saru matul l-investigazzjoni, ġie kkunsidrat li l-importazzjoni lejn il-Komunità ta' wajer ta' l-azzar li ma jissaddadx ta' dijametru ta' millimetre jew aktar prodott u esportat mill-VSL Wires Limited għandha tkun sottomessa għal livell ta' dazju li jikkontrobilanċja skond ammonti partikolari ta' sussidji stabbiliti għal din il-kumpanija matul il-perjodu ta' l-investigazzjoni tar-reviżjoni.(28) Ir-Regolazzjoni (KE) Nru1599/1999 għandha għaldaqstant tiġi emendata.F. IL-KXIF U D-DURATA TAL-MIŻURI(29) Il-Kummissjoni għarrfet lill-applikant u lill-Gvern Indjan (GI) dwar il-fatti u l-konsiderazzjonijiet essenzjali li a bażi tagħhom kienet tal-fehma li tipproponi li r-Regolazzjoni tal-Kunsill (KE) Nru 1599/1999 tiġi emendata. Ingħataw ukoll perjodu raġonevoli li matulu setgħu jikkummentaw.(30) Fit-tweġiba tiegħu għall-kxif deċiż dwar il-miżuri, l-applikant talab li l-SKDD mill-post-esportazzjoni hija skema li tissostitwixxi l-eżenzjoni mit-taxxa u r-rifużjoni tad-dazju mħallas fuq oġġetti impurtati li mbagħad jerggħu jiġu esportati li l-Kummissjoni qed tistima b'mod żbaljat f'dak li għandu x'jaqsam ma' l-estensjoni tas-sussidju u l-ammont ta' benefiċċju kontrobilanċabbli. L-applikant argumenta li l-istima tal-benefiċċji li għamlet il-Kummissjoni kienet żbaljata għaliex l-eċċess mir-rifużjoni tad-dazju biss seta' jitqies bħala sussidju u li l-operazzjonijiet prattiċi tas-sistema ma kinux ġew investigati mill-Kummissjoni.Il-Kummissjoni kkonkludiet ripetutament (ara per eżempju r-Regolazzjoni tal-Kunsill (KE) Nru 1338/2002 [4] u partikolarment dik il-parti tad-dokument (14) sa (20) li tesponi l-fatti li l-SKDD mill-post-esportazzjoni m'hijiex skema ta' rifużjoni tad-dazju jew xi sostitut għal dan għaliex ma tikkonforma ma' l-ebda provvediment ta' l-Annessi I so III tar-Regolazzjoni bażika mehmuża ma' l-Artikolu tagħha 2(1)(ii). L-iskema m'għandhiex fiha obbligazzjoni biex jiġu mpurtati biss oġġetti li huma kkunsmati fil-produzzjoni ta' l-oġġetti esportati (Anness II tar-Regolazzjoni bażika) li kien jassigura li r-rekwiżiti ta' AnnessI (i) jiġu sodisfatti. Barra dan, ma teżistix sistema ta' verifikazzjoni li biha jista' jiġi ċċekkjat jekk l-oġġetti mpurtati humiex attwalment qed jiġu kkunsmati fil-proċess tal-produzzjoni. Anqas m'hi skema sostitut għar-rifużjoni tad-dazju għaliex l-oġġetti mpurtati m'hemmx bżonn ikunu ta' l-istess kwantità u karatteristiċi bħal ta' dawk domestiċi li ntużaw għall-produzzjoni għall-esportazzjoni (Anness III tar-Regolazzjoni bażika). Flaħħarnett, il-produtturi li jesportaw huma eliġibbli għall-benefiċċji mill-SKDD irrispettivament jimpurtawx jew le.[4]  ĠU L 196, 25.7.2002, p.1Fil-każ tal-applikant, l-investigazzjoni kkonfermat li l-materja prima kienet ġiet importata mingħajr ħlas ta' dazju minn waħda mill-kumpaniji relatati miegħu bl-użu ta' kreditu trasferit mill-SKDD tal-kumpaniji kollha ottenuti mill-esportazzjoni ta' prodotti differenti. Madankollu, l-ebda konnessjoni ma setgħet tiġi stabbilita bejn il-krediti ta' kull waħda mill-kumpaniji u l-oġġetti attwali li ġew impurtati mill-kumpanija relatata ewlenija li xogħolha kien li timporta l-materja prima. Barra dan, l-Gvern Indjan (GI) ma kellux sistema ta' verifikazzjoni li biha seta' jikkontrolla liema oġġetti mpurtati kienu attwalment qed jiġu kkunsmati minn prodott jew kumpanija. Billi l-eċċezzjoni għad-definizzjoni tas-sussidju msemmija hawn fuq għaldaqstant ma tapplikax, il-benefiċċju kontrobilanċabbli huwa l-ammont tal-kreditu totali li tippermetti l-iskema. Għal dawn ir-raġunijiet it-talba ma tistax tintlaqa'.L-applikant argumenta wkoll li "s-servizzi tal-Komunità naqsu li jikkumpensaw il-prezzijiet ta' l-oġġetti war li kienu tħallsu d-dazji ta' l-importazzjoni, u għaldaqstant irrendew il-kalkolazzjonijiet tas-sussidju inkorretti u esaġerati". F'dan ir-rispett, għandu jiġi nnutat li l-applikant kien ġie mitlub bil-quddiem biex, a bażi tas-sitwazzjoni kif deskritta f'parti (18) fejn huma esposti l-fatti aktar 'il fuq, jissottometti l-listi ta' krediti mill-SKDD għall-esportazzjoni kollha li saret matul il-perjodu ta' l-investigazzjoni tar-reviżjoni. L-applikant intalab ukoll biex jissottometti l-istess informazzjoni għall-esportazzjoni kollha li kienet saret mill-kumpaniji relatati tiegħu għall-istess perjodu, flimkien ma' dettalji dwar ħlas għal xi applikazzjonijiet jew spejjeż oħra li seta' għamel biex jaqla' l-kreditu. Madankollu, l-applikant ma ssottometta l-ebda dettalji u ma kienx f'pożizzjoni li jipprovdi l-informazzjoni mitluba waqt il-verifikazzjoni fuq il-post. Għaldaqstant minħabba li ma waslitx l-informazzjoni relevanti mitluba, l-ebda aġġustament ta' kumpens ma jista' jsir fuq l-ammont ta' sussidju kif stabbilit fil-parti tad-dokument (18) li tesponi l-fatti hawn fuq.(31) in ir-reviżjoni ma taffettwax id-data li fiha r-Regolazzjoni tal-Kunsill (KE) Nru 1599/1999 jeskadi skond l-Artikolu 18(1) tar-Regolazzjoni bażika.ADOTTA DAN IR-REGOLAMENT:Artikolu 1It-Tabella fl-Artikolu 1(2) tar-Regolazzjoni tal-Kunsill (KE) Nru 1599/1999 qiegħda hawnhekk tiġi emendata biż-żieda ta' dan li ġej:&gt;TABELPOSITION&gt;Artikolu 2Din ir-Regolazzjoni għandha tidħol fis-seħħ fil-jum ta' wara li tkun ippubblikata fil-Ġurnal Uffiċċjali ta' l-Unjoni Ewropea. Din ir-Regolazzjoni għandha torbot fl-interità tagħha u tkun applikabbli direttament għall-Istati Aderenti kollha.Maħruġa minn Brussel,Għall-KunsillIl-President